
KLASA: 021-01/26-01/
URBROJ: 238-2-01-26-
Bistra, 
Temeljem odredbi članka 5. i 6. Zakona o kulturnim vijećima i financiranju javnih potreba u kulturi („Narodne novine“ broj 83/22), članka 32. i 33. Zakona o udrugama („Narodne novine“ broj 74/14, 70/17, 98/19, 151/22), te članka 30. Statuta Općine Bistra („Službeni glasnik Općine Bistra“ broj 2/21), Općinsko vijeće Općine Bistra na __. sjednici održanoj __.__.2026. godine donosi
P  R  O  G  R  A  M

 JAVNIH POTREBA U KULTURI ZA 2027. GODINU
Članak 1.

Programom javnih potreba u kulturi za 2027. godinu (u daljnjem tekstu: Program) utvrđuju se aktivnosti, poslovi, programi i projekti, priredbe i manifestacije, te djelatnosti u kulturi od značaja za Općinu Bistra kao i njenu promociju na svim razinama međužupanijske i međunarodne suradnje, a koje će se financirati iz proračuna Općine Bistra. 

Kulturno vijeće Općine Bistra predlagatelj je Programa javnih potreba u kulturi Općine Bistra.
Članak 2.
Javne potrebe u kulturi na području Općine Bistra ostvarivati će se:
1. financiranjem redovne djelatnosti knjižnice i čitaonice „Općinska knjižnica Bistra“, proračunskog korisnika, kojemu je osnivač Općina Bistra;
2. financiranjem redovne djelatnosti ustanove u kulturi „Kulturno-turistički centar Bistra“, proračunskog korisnika, kojemu je osnivač Općina Bistra;
3. djelovanjem udruga u kulturi, te pomaganjem i promicanjem kulturnog i umjetničkog stvaralaštva;             

4. akcijama i manifestacijama u kulturi koje će pridonijeti razvitku i promicanju kulturnog života;

5. provedbom programa i projekata u kulturnoj i sakralnoj baštini kojima se ispunjavaju ciljevi i prioriteti definirani strateškim i planskim dokumentima Općine Bistra,
6. uređenjem i opremanjem objekata od kulturnog značaja za razvoj općine.
Članak 3.
Program javnih potreba u kulturi obuhvaća potporu rada i projekata udruga s područja Općine Bistra, sukladno rezultatima natječaja, pokroviteljstvo kulturnih manifestacija, te financiranje rashoda poslovanja proračunskih korisnika Općinske knjižnice Bistra i Kulturno – turističkog centra Bistra.
Na području Općine Bistra:
1. djeluju ustanove i udruge u kulturi:
               -      Općinska knjižnica Bistra
               -      Kulturno – turistički centar Bistra

-      Župa sv. Nikole biskupa Bistra
· Kulturno-umjetničko društvo Bistra 
· Udruga Bistrajnski potepuhi
· Udruga Vuglenari 

· Muški pjevački zbor Bistrani
· Udruga Ekomuzej Bistra
· Udruga likovnih aktivista Bistra

· Udruga Božićnih jaslica

· Umjetnička organizacija Max Teatar

· Udruga za promicanje umjetnosti, tradicije, optimizma i muzikalnosti „ATOM“

2. priređuju se i održavaju:
· kulturne priredbe, izložbe, promocije, dramsko-scenske predstave i sl.
· prigodni koncerti 
· kulturne manifestacije
· kulturne manifestacije u sklopu obilježavanja Dana Bistre i Dana Općine Bistra.
Članak 4.
Za javne potrebe iz članka 2. osiguravaju se ukupna sredstva u iznosu od 538.680,00 €. Sredstva iz ovog  Programa raspoređuju se na sljedeće projekte i aktivnosti:
	BROJ:
	NAZIV AKTIVNOSTI / PROJEKTA:
	PLAN ZA 2027.

	A101601
	Financiranje redovne djelatnosti Općinske knjižnice Bistra         
	110.980,00 €

	K101601
	Kapitalna ulaganja u opremu i knjige           
	5.400,00 €

	A303301
	Financiranje redovne djelatnosti Kulturno – turističkog centra Bistra         
	290.300,00 €

	A100301
	Obilježavanje Dana Bistre

	20.000,00 €

	A100302
	Manifestacije ( prigodne kulturne i glazbene, predstave i koncerti)                             
	50.000,00 €

	A101501
	Tekuće donacije Župi sv. Nikole biskupa Bistra (za Dan župe)
	3.000,00 €

	A101501
	Tekuće donacije Župi sv. Nikole biskupa Bistra (za manifestacije: Rokovo, Vendelinovo, Posvetilovo, Stepinčevo)                                                                                        
	5.000,00 €

	A101501
	Kapitalne pomoći župi Bistra
	5.000,00  €

	A101502
	Donacije udrugama za njegovanje kulturne baštine
	45.000,00 €

	A101502
	Ostale tekuće donacije (sukladno Pravilniku o postupku dodjele sredstava za sponzorstva i donacije koja se isplaćuju iz Proračuna Općine Bistra „Službeni glasnik Općine Bistra“ br. 13/22)
	2.000,00 €

	A101503
	Naknade članovima Vijeća za kulturu Općine Bistra
	2.000,00 €

	UKUPNO PLANIRANA SREDSTVA:                                                                                     538.680,00 €


IZVORI FINANCIRANJA:

· opći prihodi i primici,
· vlastiti prihodi,
· prihodi od spomeničke rente.
Članak 5.

Sredstva za redovno financiranje Općinske knjižnice Bistra, planirana ovim Programom, iznose 116.380,00 € i odnose se na redovno financiranje rashoda poslovanja knjižnice (rashodi za zaposlene, materijalni rashodi, rashodi za usluge i financijski rashodi) i rashoda za nabavu knjiga.
Članak 6.

Vlastita i namjenska sredstva Općinske knjižnice Bistra, iskazana u Proračunu Općine Bistra u iznosu od 22.822,63 € nisu posebno iskazana ovim Programom, već Financijskim planom Općinske knjižnice Bistra, a odnose se na vlastite prihode (usluge tiskanja), prihode od upisnina, zakasnina i obnova članstva, kapitalne pomoći od Ministarstva kulture i Zagrebačke županije za nabavu knjižne građe i otkup, te na donacije knjiga i DVD-a od fizičkih osoba i višak prihoda. 
Članak 7.

Sredstva za redovno financiranje Kulturno – turističkog centra Bistra, planirana ovim Programom, iznose 290.300,00 € i odnose se na redovno financiranje rashoda poslovanja Kulturno-turističkog centra, provedbu manifestacija i kulturno-umjetničkih događanja, nabavu uredske opreme i namještaja i ulaganja u računalne programe.

Članak 8.

Vlastita i namjenska sredstva Kulturno – turističkog centra Bistra, iskazana u Proračunu Općine Bistra u iznosu od 47.510,00 € nisu posebno iskazana ovim Programom, već Financijskim planom Kulturno- turističkog centra Bistra i odnose se na vlastite prihode (prihodi od prodaje ulaznica, suvenira, knjiga, vrećica, kotizacija, radionica), tekuće donacije od trgovačkih društava, prihode od zakupa, prihode od pomoći iz drugih proračuna i ostale prihode.
Članak 9.
Temeljem članka 50. st. 2. Zakona o proračunu od 01.01.2026. godine Općina Bistra bila je dužna uspostaviti jedinstveni račun proračuna (račun riznice) na kojem se ostvaruju svi priljevi i izvršavaju svi odljevi proračuna i proračunskih korisnika Općine Bistra. 

Sve financijske transakcije proračunskih korisnika obavljaju se preko jedinstvenog računa riznice prema dospjelim obvezama. Plaćanje proračunskih korisnika s jedinstvenog računa riznice izvršava se u skladu s dinamikom ostvarivanja proračunskih prihoda, a temeljem  pristiglih Zahtjeva za plaćanje, prema unaprijed definiranim rokovima i procedurama za rad u sustavu riznice.

Članak10.

Korisnici su obvezni dostavljati Odsjeku za financije sva izvješća propisana Pravilnikom o financijskom izvještavanju u proračunskom računovodstvu. Proračunski korisnici sredstva koriste namjenski i dužni su postupati u skladu s važećom Odlukom o izvršavanju proračuna Općine Bistra. 

U slučaju da korisnik ne izvršava navedene ili zakonske obveze, Odsjek za financije može obustaviti izvršavanje proračuna u dijelu koji se odnosi na tog korisnika. 

Članak 11.

U okviru ukupno planiranih sredstava za donacije udrugama u kulturi za njegovanje kulturne baštine uvrštenih ovim Programom, raspodjela planiranih sredstava objavit će se na službenoj stranici Općine Bistra nakon provedenog javnog natječaja za dodjelu financijskih sredstava programima ili projektima koje provode udruge za zadovoljenje javnih potreba u kulturi za 2027. godinu za Općinu Bistra.
Temeljem Odluke o dodjeli financijskih sredstava, s korisnicima sredstava se sklapaju Ugovori o financiranju kojima se uređuju međusobni odnosi, prava i obveze Općine Bistra i primatelja donacije.
Članak 12.

Sa Zagrebačkom nadbiskupijom, odnosno Župom Sv. Nikole biskupa Bistra, sklapaju se Ugovori o tekućoj i kapitalnoj donaciji kojim se uređuju međusobni odnosi, prava i obveze Općine Bistra i Župe.  
Članak 13.

Korisnici financiranja, odnosno udruge, ustanove i župa, obvezni su dostavljati svu potrebnu dokumentaciju o provođenju programa ili projekta, te Opisna i Financijska izvješća temeljem kojih pravdaju potrošnju proračunskih sredstava.
Članak 14.

Ovaj Program stupa na snagu osmog dana od dana objave u Službenom glasniku Općine Bistra, a primjenjuje se od 01.01.2027. godine.







           
PREDSJEDNICA OPĆINSKOG VIJEĆA







            Danijela Maršić Peica

